《制置侍郎阁学台座俯从乡论营求胜地改建贡闱》
宋代·度正

殿角西头辟礼闱，峥嵘栋宇更巍巍。
碧鸡金马连环绕，云顶峨眉耸翠围。
陈范苏张应并驾，龙章谯郭亦横飞。
东都行复充乡赋，却望秦关入帝畿。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。